Θέατρο μια μοναδική εμπειρία

Η σχολική εφημερίδας μας, έκανε μία ερευνά σχετικά με το θέατρο. Τα περισσότερα παιδία έχουν δει πάνω από τρεις φορές μια θεατρική παράσταση ενώ είναι λίγα τα παιδιά που έχουν δει λιγότερο από τρεις φορές μια θεατρική παράσταση ή καμία. Επίσης τα παιδιά ερωτήθηκαν άμα τους αρέσει περισσότερο το θέατρο ή ο κινηματογράφος. Οι απαντήσεις ήταν στομεταίχμιο, δηλαδή οι μισοί προτιμούν το θέατρο και οι άλλοι μισοί τον κινηματογράφο.

 Μια αγαπημένη μου θεατρική παράσταση που είδα φέτος τον χειμώνα είναι ο Συρανό.  O κεντρικός ήρωας του έργου, ο ασυμβίβαστος ιππότης και ποιητής Συρανό ντε Μπερζεράκ, είναι ερωτευμένος με την Ρωξάνη**.**Θεωρεί όμως πως εκείνη, δεν θα αισθανθεί ποτέ το ίδιο, μιας και νιώθει άσχημος εξαιτίας της μεγάλης μύτης του, που αποτελεί χρόνια το αντικείμενο χλευασμού του. Την Ρωξάνη πολιορκεί και ο πλούσιος Κόμης Ντε Γκις . Εκείνη όμως είναι ερωτευμένη με τον όμορφο Κριστιάν, από τον οποίο λείπει και το πνεύμα και η ευφράδεια.  Ο Συρανό συμφωνεί με τον Κριστιάν να γίνει η σκιά του, η φωνή και οι λέξεις του, ώστε να τον βοηθήσει να την κατακτήσει. Ουσιαστικά μ΄αυτό τον τρόπο εκφράζει τα δικά του αισθήματα στην αγαπημένη του. Η παράσταση περνούσε όμορφα μηνύματα όπως η αποδοχή του εαυτού μας και ότι δεν πρέπει να αγαπάμε έναν άνθρωπο από την εξωτερική του εμφάνιση αλλά από την ψυχή του. Εκτός από τα μηνύματα που περνούσε η παράσταση είχε φοβερή σκηνοθεσία και τρομερή ερμηνεία των ηθοποιών.



Πηγή Πληροφόρησης

https://www.more.com/theater/syrano/